Wish You Were Here (skladba, Pink Floyd)

"Wish You Were Here" je titulná skladba z albumu Wish You Were Here, ktorý vydala britská rocková skupina Pink Floyd v roku 1975. Text vyjadruje pocity Rogera Watersa, a to odcudzenie sa od ostatných ľudí. Ako väčšina skladieb z albumu, tak sa aj táto skladba vzťahuje na bývalého člena Pink Floyd - Syda Barreta,  na jeho úpadok. Autormi skladby sú Roger Waters a David Gilmour. Na hlavný riff přišiel David Gilmour doma, keď hral na akustickú gitaru; riff tak následne prehral v Abbey Road Studios, kde s Watersom skladbu dokončili, vrátane textu od Watersa.

V roku 2011 sa skladba vyšplhala na 324. priečku v časopise Rolling Stone – 500 najlepších skladieb všetkých čias.

Kompozícia 
Skladba "Wish You Were Here" nasleduje po skladbe "Have a Cigar" a jej začiatkom je preľaďovanie rôznych rádiových staníc a nakoniec sa zvolí tá stanica, kde "Wish You Were Here" začína. Tento prechod bol nahraný v aute Davida Gilmoura. On nahral intro na 12-strunovej akustickej gitare a pomocou rôznych efektov vytvoril tak zvuk, ako keby sa intro vysielalo z rádia. Ďalej pridal gitarové sólo, ktoré bolo zmixované s už zmieneným introm. Ďalej nasleduje spev Davida Gilmoura.

Live verzie 

Skladba zažila svoje debutové predstavenie až počas turné In the Flesh v roku 1977 a počas ďalších desiatich rokov ju skupina už nehrala. Skladba zažila najväčšiu slávu na turné z rokov 1987 – 1994, vtedy bola vždy súčasťou setu.

Obsadenie 
 David Gilmour – 6 a 12-strunová gitara, lap steel gitara, rádio, spev, vokály a frázovanie počas gitarového sóla
 Nick Mason – bicie, páskové efekty
 Roger Waters – basgitara, páskové efekty
 Richard Wright – Steinway piano

Umiestnenia

Wish You Were Here (live) 
"Wish You Were Here (Live)" je nahrávka live verzie skladby z deviateho albumu skupiny Pink Floyd, Wish You Were Here, nahranej skupinou na ich treťom live albume, Pulse. "Wish You Were Here (live)" bol vydaný ako singel 20. júla 1995 v Spojenom kráľovstve a Európe, známy ako úplne posledný singel, až pokým skupina nevydala naozaj posledný singel v októbri 2014.

Zoznam Skladieb

CD

CD Maxi

Holandský singel

Vydanie

Zdroj 

Piesne skupiny Pink Floyd
Single skupiny Pink Floyd
Single z 1995